text: Skæbne-time for fem skoler i Vejen
  08 februar 2011 kl. 13.06
  Byrådet i Vejen afgør i eftermiddag, hvordan den fremtidige skolestruktur kommer til at se ud.
  Det sker, når de 27 byrådsmedlemmer ved 16-tiden behandler  den nye helhedsplan for fremtidens skolevæsen i Vejen Kommune.
  På forhånd tegner der sig et stort flertal for at lukke fem skoler.
  Det er byerne Øster Lindet, Læborg, Nørbølling, Sdr. Hygum og Hovborg, som står til at miste deres skoler.
  Desuden er overbygningen på Skodborg Skole i farezonen.
  